ΚΑΝΟΝΙΣΜΟΣ (ΕΟΚ) αριθ. 1921/87 ΤΟΥ ΣΥΜΒΟΥΛΙΟΥ της 2ας Ιουλίου 1987 που τροποποιεί τον κανονισμό (ΕΟΚ) αριθ. 1491/85 για την πρόβλεψη ειδικών μέτρων για τους σπόρους σόγιας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας ότι, κατά τα τελευταία έτη, η παραγωγή σπόρων σόγιας στην Κοινότητα εξελίχθηκε με εξαιρετικά ταχύ ρυθμό 7 ότι είναι σκόπιμο να μετριασθεί και να πραγματοποιείται με κανονικό ρυθμό η ανάπτυξη της παραγωγής των εν λόγω σπόρων 7 ότι, για να επιτευχθεί ο στόχος αυτός, θα πρέπει να καθιερωθεί καθεστώς το οποίο να προβλέπει ότι σε περίπτωση υπέρβασης μιας ορισμένης μέγιστης εγγυημένης ποσότητας, το ποσό της ενίσχυσης και η ελάχιστη τιμή θα μειώνονται κατά ποσό που θα λαμβάνει υπόψη το βαθμό της υπέρβασης 7 ότι θα πρέπει να τροποποιηθεί ανάλογα ο κανονισμός (ΕΟΚ) αριθ. 1491/85 (4), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ακόλουθο άρθρο παρεμβάλλεται στον κανονισμό (ΕΟΚ) αριθ. 1491/85: «Άρθρο 3α1. Το Συμβούλιο, σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης, καθορίζει κάθε έτος και για πρώτη φορά για την περίοδο εμπορίας 1987/88, μια μέγιστη εγγυημένη ποσότητα για τους σπόρους σόγιας που παράγονται στην Κοινότητα. 2. Η μέγιστη εγγυημένη ποσότητα για τους σπόρους σόγιας καθορίζεται λαμβάνοντας υπόψη την παραγωγή κατά τη διάρκεια μιας περιόδου αναφοράς και τη δυνάμενη να προβλεφθεί εξέλιξη της ζήτησης. 3. Όταν η παραγωγή σπόρων σόγιας, εκτιμώμενη πριν από την έναρξη της περιόδου εμπορίας, υπερβαίνει τη μέγιστη εγγυημένη ποσότητα για τους σπόρους αυτούς για την εν λόγω περίοδο εμπορίας, το ποσό της ενίσχυσης μειώνεται κατά την επίπτωση στην τιμή στόχου ενός συντελεστή που είναι ανάλογος με το βαθμό της υπέρβασης.Ωστόσο για την περίοδο εμπορίας 1987/88 αυτή η μείωση του ποσού της ενίσχυσης δεν μπορεί να είναι μεγαλύτερη από 10 % της τιμής στόχου.Σε περίπτωση που το πρώτο εδάφιο, εφαρμοζόμενο στην πραγματική παραγωγή αντί της εκτιμώμενης παραγωγής στην αρχή της περιόδου εμπορίας, οδηγήσει σε μείωση του ποσού της ενίσχυσης διαφορετική από εκείνη η οποία έχει πραγματοποιηθεί, η μέγιστη εγγυημένη ποσότητα για την επόμενη περίοδο εμπορίας προσαρμόζεται προκειμένου να ληφθεί υπόψη αυτή η κατάσταση. 4. Σε περίπτωση εφαρμογής της παραγράφου 3, η ελάχιστη τιμή μειώνεται κατά το ίδιο ποσό κατά το οποίο μειώθηκε το ποσό της ενίσχυσης. 5. Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, θεσπίζει τους κανόνες για τον καθορισμό του συντελεστή που αναφέρεται στην παράγραφο 3 πρώτο εδάφιο. 6. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987. Για το Συμβούλιο Ο Πρόεδρος K. E. TYGESEN

(1) ΕΕ αριθ. C 89 της 3. 4. 1987, σ. 30.

(2) ΕΕ αριθ. C 156 της 15. 6. 1987.

(3) ΕΕ αριθ. C 150 της 9. 6. 1987, σ. 8.

(4) ΕΕ αριθ. L 151 της 10. 6. 1985, σ. 15.